Matilde Rogde

Matilde Alsaker Rogde (født 16. september 2000) er en norsk fotballspiller som spiller for Rosenborg.

Klubbkarriere

Forus og Gausel 
Hun var med å vinne Norgesmesterskapet for J16 med Forus og Gausel i 2014. Året etter spilte hun for klubbens seniorlag i 3. divisjon.

Klepp 
I januar 2016 signerte hun for Klepp. Hun debuterte i Toppserien mot Avaldsnes i mars samme år, 15 år gammel. I sin første sesong i Klepp var hun med å vinne Norgesmesterskapet for J19, hvor hun også scoret i finalen. Hun ble også kåret til årets unge spiller i Toppserien samme sesong.

Hun røk korsbåndet i mars 2017, og mistet dermed hele sesongen. Året etter var hun tilbake og var nok en gang med å vinne Norgesmesterskapet for J19.

I 2019 var hun nok en gang med å ta seg til finale i NM for J19 med Klepp. Dette var Rogde sin fjerde cupfinale på seks år, og nok en gang var hun med å vinne.

Rosenborg 
I desember 2020 ble det kjent at hun hadde signert for Rosenborg. I juli 2021 røk hun korsbåndet for andre gang, og mistet dermed resten av sesongen.

Landslagskarriere 
Hun har landskamper for J15, J16, J17 og J19-landslaget til Norge.

Meritter

Med Forus og Gausel 

 Norgesmester J16: 2014

Med Klepp 

 Norgesmester J19: 2016, 2018, 2019

Referanser

Eksterne lenker 

Norske fotballspillere
Fotballspillere for Klepp IL
Fotballspillere for Rosenborg BK Kvinner